THAI ร่วมออกบูธจำหน่ายแพคเกจท่องเที่ยวทัวร์เอื้องหลวง
THAI ร่วมออกบูธจำหน่ายแพคเกจท่องเที่ยวทัวร์เอื้องหลวง ณ อาคารชาเลนเจอร์ 2-3 อิมแพ็ค เมืองทองธานี
22 พ.ค. 2562

นายวิวัฒน์  ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI เปิดเผยว่า บริษัทฯ ร่วมออกบูธจำหน่ายแพคเกจท่องเที่ยวทัวร์เอื้องหลวง (Royal Orchid Holidays) ราคาพิเศษในงานมหกรรมการเงิน ครั้งที่ 19 (Money Expo 2019) ระหว่างวันที่ 16-19 พฤษภาคม  2562  เวลา 10.00-20.00  น ณ อาคารชาเลนเจอร์ 2-3 อิมแพ็ค เมืองทองธานี
โดยมีรายละเอียดดังนี้
– เส้นทางภายในประเทศ ที่การบินไทยทำการบินและเดินทางไปเที่ยวเมืองรองเพื่อขานรับนโยบายส่งเสริมการท่องเที่ยวของรัฐบาล  อาทิ ภูเก็ต-เขาหลัก   3 วัน  2 คืน รวมบัตรโดยสารเครื่องบินชั้นประหยัด เส้นทางไป-กลับ กรุงเทพฯ-ภูเก็ต โรงแรมที่พักที่ภูเก็ต  2  คืน รถรับส่งสนามบิน-โรงแรม โปรแกรมท่องเที่ยว  1 วันพร้อมอาหาร 1 มื้อ ราคาเริ่มต้น 9,055 บาท/ท่าน โดยสามารถนำไปลดหย่อนภาษีได้ ส่วนใบเสร็จที่มียอดชำระขั้นต่ำ 20,000 บาทต่อ 1 ใบเสร็จ จะได้รับฟรีกระเป๋าเดินทางแบบลากขนาด 16 นิ้ว
– เส้นทางระหว่างประเทศ  อาทิ เส้นทาง กรุงเทพฯ-สิงคโปร์  ราคาเริ่มต้น 14,800 บาท /ท่าน ราคานี้รวมบัตรโดยสารเครื่องบินไป-กลับ ชั้นประหยัด ที่พัก  2  คืนพร้อมอาหารเช้า รถรับส่งสนามบิน-โรงแรม แถมโปรแกรมท่องเที่ยว Sight Seeing ครึ่งวัน